
Registru cu propuneri privind proiectul de Hotărâre a Secției pentru judecători a Consiliului Superior al Magistraturii pentru aprobarea Regulamentului privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul instanțelor judecătorești

	Scurtă justificare

	1.
	La Art. 15 după alin. (6) propunem introducerea unui nou alineat, respectiv alin. (7)
	Sindicatul Național al Grefei Judiciare Dicasterial
Site: www.grefajudiciara.ro  
 E-mail: sindicatuldicasterial@yahoo.com   
 Telefon: (+4)0747.02.77.11
Sediul principal: Timișoara, str. Eugeniu de Savoya nr. 2, jud. Timiș, 300055
Sediul secundar: București, Splaiul Unirii nr. 6, bloc B3A, Interfon 18, Etaj 5, Sector 4, 040031
	„(7) Dispoziţiile prezentului capitol se aplică în mod corespunzător şi în situația în care grefierii și personalul prevăzut la art. 13 alin. (1) formulează cerere de transfer de la instanțele judecătorești la parchetele de pe lângă instanțele judecătorești. În acest caz avizul motivat se va emite şi de către procurorul general al parchetului de pe lângă curtea de apel.”
	Potrivit noilor regulamente privind procedura de transfer a grefierilor rezultă că transferul se va putea realiza exclusiv între instanțele judecătorești.
Este adevărat că şi în cazul judecătorilor transferul acestora se face între instanțele judecătorești.
Cu toate acestea, cadrul legal în vigoare prevede numirea judecătorilor în funcția de procuror în baza unui interviu susținut în fața secție corespunzătoare a CSM. Mutatis mutandis, şi în privința grefierilor care îşi desfăşoară activitatea în instanțele judecătorești trebuie să existe posibilitatea numirii / transferării acestora în funcția de grefier în cadrul parchetelor de pe lângă instanțele judecătorești. 
O astfel de procedură este posibilă în condițiile în care dispoziţiile Legii nr. 11/2024 prevăd un conținut similar cu cel regăsit în cuprinsul Legii nr. 567/2004. 
În concret, art. 157 alin. 1 din Legea nr. 11/2004 prevede că: „Transferul personalului prevăzut la art. 2 alin. (1) între instanțele judecătoreşti sau parchetele de pe lângă acestea se aprobă, la cererea celor în cauză, cu avizul motivat al președintelui instanței sau al conducătorului parchetului de unde se transferă şi unde se transferă, de către președintelui instanței sau conducătorul parchetului de unde se transferă personalul”, iar art. 58 din Legea 567/2004 prevedea că: „Transferul personalului auxiliar de specialitate între instanțele judecătoreşti sau parchetele de pe lângă acestea se aprobă, la cererea acestuia ori a unităților interesate, de președinții curților de apel sau, după caz, de procurorii generali ai parchetelor de pe lângă aceste instanțe”. 
După cum se poate observa, ambele reglementări permit interpretarea conform căreia transferul grefierului/ personalului auxiliar de specialitate se poate face şi între instanțe şi parchete. De altfel, acest lucru s-a realizat în practică pe întreaga durată de aplicare a dispozițiilor art. 58 din Legea nr. 567/2004, fără ca acest aspect să ridice probleme de legalitate.
În aceste condiţii, putem observa că regulamentul propus conduce la o limitare nejustificată şi în dezacord cu nivelul primar de reglementare (Legea nr. 11/2024) a posibilității grefierilor de a trece de la instanțe la parchete.
Este o limitare nejustificată întrucât este  nerezonabil ca un grefier de la instanță să îşi desfășoare în întregime activitatea profesională doar în cadrul instanțelor judecătorești,  având ca unică variantă susținerea din nou a examenului de admitere la SNG. O astfel de soluție nu ar putea fi fundamentată nici din  perspectiva resurselor financiare, de timp şi de energie pe care le-ar implica reluarea unui nou ciclu de studii, atât din prisma grefierului, cât şi a instituției formatoare. 

O variantă alternativă a amendamentului propus ar putea fi şi cea în care se creează un regulament separat pentru transferul grefierilor şi al altor categorii de personal între instanțe şi parchete, care să se bazeze pe susținerea unui interviu sau a unui test de verificare a cunoștințelor specifice care privesc activitatea parchetelor, dacă este cazul.

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

